יום המסחר האחרון לשבוע הנוכחי באסה, והראשון לרבעון השלישי של השנה, ננעל בעליות שערים על רקע התאוששות השווקים מהטלטלה של משאל העם בבריטניה. נציין כי אמש, מארק קרני, נגיד הבנק המרכזי של בריטניה, אמר כי ככל הנראה יהיה צורך להזרים תמריצים כלכליים לשווקים, כבר בקיץ הקרוב. לכתבה המלאה לחץ כאן. באמירה זו שלח קרני את המדדים המובילים בעולם לעליות שערים יפות, אך את הליש"ט לירידה נוספת.
מוקדם יותר התפרסמו נתוני מאקרו מעורבים באסיה, כאשר ביפו נרשם עליה במדד Tankan בחברות התעשייתיות, שמהווה אומדן למצב השווקים על פי סקר בקרב כ-1,200 יצרנים גדולים ביפן, כאשר קריאה של מעל ל-0 מהווה אינדקציה חיובית. בפועל, נרשמה קריאה של 6 לעומת צפי הכלכלנים שעמד על 4. הדומה לכך, גם הנתון בקרב החברות הלא תעשייתיות רשם קריאה חיובית של 19, בהתאם לציפיות הכלכלנים.
לעומת זאת בסין, מדד מנהלי הרכש בסין במגזר הייצור רשם קריאה של 50 נקודות, בהתאם לציפיות הכלכלנים, אך במדד מנהלי הרכש של Caixin במגזר הייצור רשם קריאה של 48.6 לעומת צפי של 49.1. נזכיר כי נתון מתחת לרמת ה-50 נקודות מעיד על התכווצות המשק היצרני.